पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते खतरे को देखते हुए वार्ड 13 में शनिवार को कोविड केयर समिति बनाई गई। समाजसेवी अशोक जैन-पूर्व पार्षद राजेश शेरगढ़िया के नेतृत्व में पार्षद मोनिका शेरगडिया, रमेश कहार, सुरेश कहार, टीकम कहार, महावीर कहार, संदीप कहार, रिंकू कहार ने कहार मोहल्ले की सकरी गलियों, सोमनियों की गली, शीतला गली में घर-घर जाकर सोडियम हाइपोक्लोराइड का छिड़काव करवाया।मास्क पहनने, बार-बार हाथ धोने, सेनेटाइजर का इस्तेमाल करने के लिए प्रेरित किया। परिजनाें को उचित दूरी बनाए रखने के साथ पॉजिटिव को पोषणयुक्त आहार-दवाइयां समय पर लेने के लिए कहा। वार्ड की कोविड समिति को जिम्मेदारी दी है कि हर घर में जाकर खासी-जुकाम-बुखार के मरीजों का सर्वे कर प्रशासन को अवगत करवाए।
जैन व शेरगढ़िया ने कहा कि वार्ड में कोविड कंट्रोल ऑफिस खोलकर ऑक्सीजन नापने का ऑक्सोमीटर, पल्स मीटर, सेनेटाइजर मशीन रखी जाएगी, ताकि आमजन को सुविधा मिल सके।हिंडाैली और बालगृह में किया स्प्रेहिंडौली. राष्ट्रीय स्वयंसेवक संघ सदस्यों ने मुख्य बाजार, ब्रह्मपुरी मोहल्ले, चौकी के बालाजी क्षेत्र, तहसील रोड, जैन मंदिर के आसपास सोडियम हाइपोक्लोराइड का छिड़काव करवाया गया। इसमें खंड कार्यवाह श्रीराजसिंह, दुर्गालाल माली, अर्पित रैगर, पुष्पेंद्रसिंह और कार्यकर्ता साथ रहे।उधर, एपीएस निराश्रित बालगृह में बालगृह माया सुवालका व सीमा पोदार के निर्देश पर सोडियम हाइपोक्लोराइड का छिड़काव किया गया। अधीक्षक शर्मा ने बताया कि संक्रमण को देखते हुए स्प्रे करवा रहे हैं। आयुर्वेदिक काढ़ा पिला रहे हैं। ईश्वरलाल सैनी, प्रभुलाल राव, वार्डपंच शांतिबाई सुवालका, अधीक्षक रामप्रकाश शर्मा मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn